Στέλιος Αλεξανδρόπουλος

Ο Στέλιος Αλεξανδρόπουλος (1953-2006) ήταν αναπληρωτής καθηγητής πολιτικών επιστημών στο Πανεπιστήμιο Κρήτης.

Ακαδημαϊκή πορεία
Σπούδασε νομικά στο Πανεπιστήμιο Αθηνών και Πολιτικές Επιστήμες στο Πάντειο Πανεπιστήμιο ενώ υπήρξε και υπότροφος του Ι.Κ.Υ.. Το 1990 αναγορεύτηκε διδάκτορας στο Πάντειο Πανεπιστήμιο και παράλληλα δίδαξε στο τμήμα Κοινωνιολογίας του Πανεπιστημίου Κρήτης, στο οποίο εκλέχτηκε λέκτορας το 1995 και Επίκουρος καθηγητής το 2000. Ένα χρόνο αργότερα εκλέχτηκε Αναπληρωτής καθηγητής στο τμήμα Πολιτικής Επιστήμης του Πανεπιστημίου Κρήτης, στο οποίο δίδαξε μέχρι και την τελευταία μέρα της ζωής του. Στο τμήμα Πολιτικής Επιστήμης του Πανεπιστημίου Κρήτης, ήταν υπεύθυνος για τα μαθήματα:
Εθνικές και υπερεθνικές μορφές κοινωνικών κινημάτων
Θεωρία των Επαναστάσεων
Συλλογική δράση και πολιτική μεταβολή
Σύγχρονες επαναστάσεις και κοινωνικά κινήματα
Συλλογική δράση και κοινωνικά κινήματα

Τα ερευνητικά του ενδιαφέροντα, αφορούσαν κυρίως τη μελέτη των ομάδων Συμφερόντων στην Ελλάδα της Μεταπολίτευσης, τη μελέτη του χρόνου και της εργασίας με αναφορά στο έργο του Καρλ Μαρξ και τη μελέτη των κοινωνικών κινημάτων. 

Σύγκρουση με τις Πρυτανικές Αρχές του Πανεπιστημίου Κρήτης
Ο Στέλιος Αλεξανδρόπουλος είχε συμμετοχή στον αντιδικτατορικό αγώνα "4+1 διευκρινίσεις περί πόλωσης..." Νίκος Κοτζιάς, Ημερήσια 25/08/2007, ανάκτηση 15/10/2007, ενώ μέχρι το τέλος της ζωής του δρούσε με γνώμονα το δίκαιο"για τον Στέλιο Αλεξανδρόπουλο"  ΠΟΣΔΕΠ ΑΕΙ, ανάκτηση 15/10/2007, την αλήθεια"Η τελευταία μάχη του Στέλιου" Ελευθεροτυπία 28/05/2006, ανάκτηση 15/10/2007 και την αξιοκρατία Ανακοίνωση Ενιαίου Φορέα Διδασκόντων Σχολής Κοινωνικών Επιστημών Πανεπιστημίου Κρήτης 19/03/2007, ανάκτηση 15/10/2007. Το 2006 κατηγορήθηκε από τις διοικητικές αρχές του Πανεπιστημίου Κρήτης για συκοφαντία του ιδρύματος, λόγω των καταγγελιών του για αναξιοκρατικές διαδικασίες στο Πρόγραμμα Μεταπτυχιακών Σπουδών του τμήματος Πολιτικής Επιστήμης του Πανεπιστημίου Κρήτης. Τον Απρίλιο του 2006 του κοινοποιήθηκε από την πρυτανεία η παραπομπή του στο ανώτατο πειθαρχικό όργανο των καθηγητών. Στις 3/5/2006, αποχώρησε από τη Γενική συνέλευση του τμήματος Πολιτικής Επιστήμης του Πανεπιστημίου Κρήτης και λίγα λεπτά αργότερα, άφησε την τελευταία του πνοή μέσα στο γραφείο του. 
Ο θάνατός του έφερε σωρεία αποκαλύψεων και καταγγελιών"Ποιος «σκότωσε» τον Αλεξανδρόπουλο"  Μάρνυ Παπαματθαίου, Το Βήμα 21/05/2006, ανάκτηση 15/10/2007 για το τμήμα Πολιτικής Επιστήμης.  Σύσσωμη η ακαδημαϊκή κοινότητα απαίτησε την αποκατάσταση της μνήμης τουΟμόφωνο ψήφισμα του 8ου συνεδρίου της ΠΟΣΔΕΠ για τον Στέλιο Αλεξανδρόπουλο 04/03/2007, ανάκτηση 15/10/2007.Σήμερα,το αμφιθέατρο Δ6 έχει ονομαστεί προς τιμήν του ΑΜΦΙΘΕΑΤΡΟ ΣΤΕΛΙΟΥ ΑΛΕΞΑΝΔΡΟΠΟΥΛΟΥ. 

Άλλες δραστηριότητες
Υπήρξε συνεργάτης του Ε.Κ.Κ.Ε. και του Ινστιτούτου Εργασίας της Γ.Σ.Ε.Ε.. Συμμετείχε επίσης στη δημιουργία του διαδικτυακού τόπου για τα κοινωνικά κινήματα.Ευρετήριο συνεργατών  kinimata.gr

Συγγραφικό Έργο 

Θεωρίες για τη συλλογική δράση και τα κοινωνικά κινήματα, εκδ. Κριτική, Αθήνα, 2001. 
Συλλογική δράση και αντιπροσώπευση συμφερόντων πριν και μετά τη μεταπολίτευση, Πάντειο Πανεπιστήμιο, Αθήνα 1990 (Διδακτορική διατριβή - εκδόθηκε το 2010 στις εκδ. Κριτική > βλ. εδώ).
Τάσεις κορπορατιστικής αντιπροσώπευσης και ελληνική πραγματικότητα, "Κοινοβουλευτική Επιθεώρηση", 4/1990, σ. 64-79.
Ζητήματα θεωρίας των κοινωνικών κινημάτων. Αναζητώντας στρατηγική ή ταυτότητα, "Επιθεώρηση Κοινωνικών Ερευνών", 86/1995, σ. 83-13.
Η οικονομική λογική της συλλογικής δράσης. Μεταηθικά επιχειρήματα σε ένα μη ηθικό κόσμο, "Ελληνική Επιθεώρηση Πολιτικής Επιστήμης", 7/1996, σ. 82-123.
Χρόνος και θεωρητικές κατηγορίες στη μαρξική διαλεκτική, "Αξιολογικά", 9/1996, σ. 73-103.
Η πολιτική του εργάσιμου χρόνου στις ευρωπαϊκές χώρες, στο Σακελαρόπουλος Θ., (επίμ.), Ευρωπαϊκή κοινωνική πολιτική, εκδ. Κριτική, Αθήνα, 1999.

Παραπομπές

 Εξωτερικοί σύνδεσμοι 
 Αρχείο της ΠΟΣΔΕΠ που περιλαμβάνει υλικό γύρω από την υπόθεση του Στέλιου Αλεξανδρόπουλου. 

 Η πρώην σύζυγός του, Βάσω Τσακανίκα, μιλά στο tvxs για τον αγώνα του Στ. Αλεξανδρόπουλου και τη δικαστική προσπάθεια δικαίωσης του, η οποία ξεκινά στις 21 Μαΐου 2009. 

Αλεξανδροπουλος Στελιος